Reg Strikes Back
Reg Strikes Back — ელტონ ჯონის 21-ე სტუდიური ალბომი. იგი გამოვიდა 1988 წელს. ალბომი წარმოადგენს მუსიკოსის ერთგვარ დაბრუნებას და გამოიცა ისეთ პერიოდში, როდესაც ელტონ ჯონი პრესაში გავრცელებულ ჭორებს ებრძოდა. ეს არის უკანასკნელი ალბომი, რომლის ჩაწერაში მონაწილეობდა დი მიურეი, გარდაცვლილი 1992 წელს. ბილბორდის ცხელ 100-ეულში მოხვდა 2 სიმღერა - „I Don't Wanna Go on with You Like That“ (#2) და „A Word in Spanish“ (#19). პროდიუსერის სახით ალბომზე მუშაობდა კრის თომასი. ეს არის პირველი სტუდიური ალბომი, ჩაწერილი მას შემდეგ, რაც წინა წელს ელტონ ჯონმა ჩაიტარა ოპერაცია ყელზე. ალბომის გარეკანზე წარმოდგენილია ელტონ ჯონის პირადი კოლექციის ნივთები, რომლებიც მან აუქციონზე გაიტანა. 1998 წელს RIAA-მ აშშ-ში ალბომს ოქროს სტატუსი მიანიჭა.